stanford-oval/wikipedia huggingface dataset:
Cordon sanitaire

Cordon sanitaire (ranskaa, kirjaimellisesti ”terveysketju”) on alun perin tarkoittanut maantieteellisen alueen eristämistä, jolla pyritään pysäyttämään kulkutaudin leviäminen. Se tarkoittaa myös eristämispolitiikkaa, jonka tarkoituksena on pysäyttää vaarallisena pidetyn aatteen leviäminen tai vaikutus. Nimityksellä viitataan erityisesti pyrkimyksiin eristää Neuvostoliitto Länsi-Euroopasta maailmansotien välisenä aikana.
Kulkutautien torjumisessa

Alun perin cordon sanitaireksi kutsuttiin vartioketjua, joilla eristettiin tietty alue tautiepidemian aikana. Vartioketjulla voitiin estää ulkopuolisten sisäänpääsy kaupunkiin, johon tauti ei vielä ollut levinnyt, tai sillä voitiin estää asukkaiden ulospääsy kaupungista tai talosta, jonka tiedettiin jo olevan taudin saastuttama. Vanhin tieto menettelyn käytöstä on mustan surman ajalta 1300-luvulta. Vasta 1700-luvulla alkoi yleistyä vartioketjujen asettaminen valtioiden välisille rajoille. Myöhemmin cordon sanitairella alettiin viitata sekä hallinnollisiin eristysmääräyksiin että rajanylityspaikoilla käytettyihin karanteenitiloihin. Useat valtiot yrittivät huonolla menestyksellä käyttää cordon sanitaire -eristystä espanjantaudin leviämisen estämiseksi. Lääketieteen kehittyminen on sittemmin vähentänyt sen käyttöä.
Politiikassa

Ensimmäisen maailmansodan jälkeen cordon sanitaireksi alettiin kutsua Ranskan pyrkimystä estää kommunismin leviäminen Länsi-Eurooppaan eristämällä Neuvosto-Venäjä ei-kommunististen reunavaltioiden ketjulla. Sanonnan uuden merkityksen otti käyttöön Ranskan pääministeri Georges Clemenceau. Ranskan 1930-luvulle saakka noudattamaan cordon sanitaire -politiikkaan kuului sotilaallinen ja taloudellinen tuki Puolalle, Tšekkoslovakialle, Unkarille, Romanialle, Bulgarialle ja Baltian maille. Lopulta eristämispolitiikka kuitenkin epäonnistui. Toisen maailmansodan jälkeen Yhdysvallat omaksui kommunismia vastaan samankaltaisen patoamispolitiikan.
Myöhemmin cordon sanitaire -nimitystä on alettu käyttää myös eräiden maiden sisäpolitiikassa tilanteista, joissa valtapuolueet päättävät yhdessä kieltäytyä yhteistyöstä ääriaatetta edustavan puolueen kanssa. Esimerkiksi Belgiassa muiden puolueiden kieltäytymistä yhteistyöstä oikeistopopulistisen Vlaams Blok -puolueen kanssa kutsuttiin cordon sanitaireksi.
Clifford Nelson Fyle

| Clifford Nelson Fyle> Henkilötiedot |
| --- | --- |
Syntynyt: 29. maaliskuuta 1933 Freetown, Brittiläinen Sierra Leone
Kuollut: 18. tammikuuta 2006 (72 vuotta) Yonkers, New York, Yhdysvallat
Ammatti:  kirjailija, matemaatikko
Clifford Nelson Fyle (29. maaliskuuta 1933 Freetown, Brittiläinen Sierra Leone – 18. tammikuuta 2006 Yonkers, New York, Yhdysvallat) oli sierraleonelainen kielitieteiden professori, kirjailija, matemaatikko sekä lehtori, joka sanoitti Sierra Leonen kansallislaulun. Hän oli ensimmäinen sierraleonelainen, joka tuotti kirjoja opetukseen sierraleonelaisilla kielillä.
Nuoruus ja koulutus

Clifford Nelson Fyle syntyi ja varttui Freetownissa, Brittiläisessä Sierra Leonessa kriojen etniseen ryhmään kuuluville vanhemmille. Fyle kävi Freetownin Methodist Boys' High Schoolia sekä Fourah Bay Collegea, joka oli tuolloin Englannin Durhamin yliopiston akkreditoima yliopisto. Fyle suoritti alemman korkeakoulututkinnon kielitieteissä ja matematiikassa 20-vuotiaana, minkä jälkeen hänestä tuli opettaja entisessä lukiossaan.
Célia Šašić

Célia Šašić vuonna 2004
Célia Šašić (o.s. Okoyino da Mbabi, s. 27. kesäkuuta 1988 Bonn) on saksalainen jalkapalloilija, pelipaikaltaan hyökkääjä. Hän pelasi Saksan naisten maajoukkueessa 111 maaottelua, joissa hän teki 63 maalia.
Šašić esiintyi ensimmäisen kerran Saksan maajoukkueessa 16-vuotiaana tammikuussa 2005. Hän on saavuttanut alle 19-vuotiaiden maailmanmestaruuden Thaimaassa 2004, olympiapronssia Pekingissä 2008 sekä Euroopan-mestaruuden vuosina 2009 ja 2013. Vuoden 2013 EM-kisoissa hän oli Saksan paras maalintekijä kahdella alkulohkossa tekemällään maalilla. Hän pelasi myös naisten MM-kisoissa 2011 ja teki neljässä ottelussa kaksi maalia. Vuoden 2015 MM-kisoissa hän teki kuusi maalia ja oli kisojen paras maalintekijä.
Seuratasolla Šašić edusti viimeksi 1. FFC Frankfurtia. Vuoteen 2013 saakka hän pelasi SC 07 Bad Neuenahrissa. Heinäkuussa 2015 Šašić ilmoitti Facebook-tilillään lopettavansa aktiiviuransa.
Aiheesta muualla

Kuvia tai muita tiedostoja aiheesta Célia Šašić Wikimedia Commonsissa
Saksan joukkue – Jalkapallon naisten EM-kilpailut 2009
1 Angerer |
2 Stegemann |
3 Bartusiak |
4 Peter |
5 Krahn |
6 Laudehr |
7 Behringer |
8 Grings |
9 Prinz |
10 Bresonik |
11 Mittag |
12 Holl |
13 Okoyino |
14 Kulig |
15 Fuss |
16 Müller |
17 Hingst |
18 Garefrekes |
19 Bajramaj |
20 Zietz |
21 Weiß |
22 Schmidt |
Valmentaja Neid
Saksan joukkue – Jalkapallon naisten MM-kilpailut 2011
1 Angerer |
2 Schmidt |
3 Bartusiak |
4 Peter |
5 Krahn |
6 Laudehr |
7 Behringer |
8 Grings |
9 Prinz |
10 Bresonik |
11 Popp |
12 Holl |
13 Šašić |
14 Kulig |
15 Faißt |
16 Müller |
17 Hingst |
18 Garefrekes |
19 Bajramaj |
20 Goeßling |
21 Schult |
Valmentaja Neid
Saksan joukkue – Jalkapallon naisten EM-kilpailut 2013
1 Angerer |
2 Schmidt |
3 Bartusiak |
4 Maier |
5 Krahn |
6 Laudehr |
7 Behringer |
8 Keßler |
9 Lotzen |
10 Marozsán |
11 Mittag |
12 Schult |
13 Okoyino |
14 Linden |
15 Cramer |
16 Leupolz |
17 Henning |
18 Huth |
19 Bajramaj |
20 Goeßling |
21 Benkarth |
22 Wensing |
23 Däbritz |
Valmentaja Neid
Saksan joukkue – Jalkapallon naisten MM-kilpailut 2015
1 Angerer |
2 Schmidt |
3 Bartusiak |
4 Maier |
5 Krahn |
6 Laudehr |
7 Behringer |
8 Bremer |
9 Lotzen |
10 Marozsán |
11 Mittag |
12 Schult |
13 Šašić |
14 Peter |
15 Cramer |
16 Leupolz |
17 Henning |
18 Popp |
19 Petermann |
20 Goeßling |
21 Benkarth |
22 Kemme |
23 Däbritz |
Valmentaja Neid
Cordouanin majakka

| --- | --- |
Sijainti:  Gironde, Le Verdon-sur-Mer Ranska
Vesistö:  Gironde 
| --- | --- |
Suunnittelija:  Louis de Foix
Korkeus:  67,5 m
Pinta-ala:  170 150 957,0  m2 ou 838 798 361,0  m2 
Materiaali:  kivi (en) 
Luokitus:  maailmanperintöluettelo  (2021) Maailmanperinnön aieluettelon kohde (d)  (2002) MH classé (d)  (1862) 
| --- | --- |
Valmistunut:  1584-1611
Automatisoitu:  2006
| --- | --- |
Valon korkeus:  60,0  m 
Valonkanto:  35,2  km (valkoinen), 29,6  km (punainen), 27,8  km (vihreä) 
Valon ominaisuudet:  Oc(2+1) WRG 12s 
| --- | --- |
ARLHS:  FRA007 
Admiralty:  D1300 
List of Lights:  11432 
MarineTraffic:  1000006675 
NGA:  113-1480 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Cordouanin majakka sijaitsee Gironden estuaarin suulla, noin seitsemän kilometriä Médocin niemimaan rannikolta. Majakka valmistui vuonna 1611, ja se on Euroopan vanhimpia majakoita.
Historia

Majakalla on ollut tärkeä tehtävä ohjata laivoja Bordeaux'n satamaan. Ensimmäinen tälle paikalle rakennettu majakka valmistui noin vuonna 1360. Se tunnettiin nimellä Tour aux Anglais (englantilaisten torni), koska sen rakennutti Walesin prinssi Edvard Musta prinssi. Nykyisen majakan määräsi rakennettavaksi Ranskan kuningas Henrik III vuonna 1584. Majakka valmistui vuonna 1611, noin 25 vuoden rakentamisen jälkeen. Majakan suunnitellut arkkitehti Louis de Foix kuoli vuonna 1602, joten hän ei koskaan nähnyt hänen työtään valmiina. Majakan korkeus oli tuolloin 37 metriä, ja sitä pidettiin ”maailman kahdeksantena ihmeenä". Majakka on kuulunut Ranskan historiallisten monumenttien luetteloon vuodesta 1862.
Majakka lisättiin Unescon maailmanperintöluetteloon vuonna 2021.
Majakka 1600-luvulla
Majakan sijainti
Majakka nousuveden aikaan
Loisto
Majakan kappeli
Aiheesta muualla

Kuvia tai muita tiedostoja aiheesta Cordouanin majakka Wikimedia Commonsissa
Majakan kotisivut
Cerro Largo (departementti)

Departementti Uruguayn kartalla.
Cerro Largo on yksi Uruguayn departementeista. Sen pääkaupunki on Melo. Departementin pinta-ala on 13 648 km² ja vuonna 2011 sen väkiluku oli 84 698 henkeä.
Aiheesta muualla

Kuvia tai muita tiedostoja aiheesta Cerro Largo (departementti) Wikimedia Commonsissa
Chicago Overcoat (EP)

| Chicago Overcoat Chicago Overcoat |
| --- | --- | --- |

EP-levyn tiedot
 Julkaistu: 1976
 Tyylilaji: blues
 Levy-yhtiö: Finnish Blues Society
Chicago Overcoatin muut julkaisut
|   | Chicago Overcoat 1976 | Chicago Overcoat 1978 |
Chicago Overcoat on Chicago Overcoat -yhtyeen EP ja ensimmäinen julkaisu. Sen julkaisi FBS vuonna 1976. Bluelight julkaisi levystä vuonna 1997 CD-EP:n nimellä Mean Old Rider. Se sisältää samat kappaleet kuin alkuperäinen levy sekä lisäksi bonus-kappaleen "Lonely Stranger".
Kappaleet

Kaikki kappaleet kirjoittanut Chicago Overcoat, ellei toisin mainittu.
Kappaleet > A-puoli

Mean Old Rider – 4.00  (säv. Pepe Ahlqvist, Jaakko Heinonen, Risto Pesonen ja Roope Rossi)
Mumbles – 2.26  (säv. Ahlqvist, Heinonen, Pesonen ja Rossi)
Kappaleet > B-puoli

Why Should I Care – 4.50  (säv. Ahlqvist, Heinonen, Pesonen, Rossi, Jorma Kempas)
Overcoat Shuffle – 3.35  (säv. Ahlqvist, Heinonen, Pesonen, Rossi)
Kappaleet > Vuoden 1997 painos

Fire Blues: Lonely Stranger – 5.35  (säv. Vesa Lehtinen, Ahlqvist, Jouko Poutiainen, P. Partanen)
| Mean Old Rider Chicago Overcoatin |
| --- | --- | --- |

EP-levyn tiedot
 Julkaistu: 26. kesäkuuta 1997
 Formaatti: CD
 Tyylilaji: blues
 Kesto: 20.29
 Levy-yhtiö: Bluelight
Chicago Overcoatin muut julkaisut
| Eyesight to the Blind 1979 | Mean Old Rider 1997 | Nothing Left... But the Blues 2002 |
Copra Piacenza

Copra Piacenza eli Piacenza on Italian A1-liigassa pelaava lentopallojoukkue Piacenzan kaupungista. Joukkue oli 2006-2007 kaudella Italian A1-liigassa toinen häviten finaalisarjan 3-0 Sisley Volleyn joukkueelle. Piacenza voitti 2006 kaudella arvostetun Top Teams Cupin. Italian A1-liigaan joukkue nousi 2002 voittamalla A2-liigan.
Suomen lentopallomaajoukkueen kapteeni Tuomas Sammelvuo on myös pelannut Piacenzassa, A1-liigassa 2002-2003 kaudella. Kaudella 2009-2010 Piacenzassa pelasi Matti Oivanen.
Saavutukset

Mestareiden liigan hopeaa 2008
Italian A1-liigan hopeaa
CEV Cupin hopeaa 2007
Italian A1-liigan pronssia 2005
Top Teams Cupin kultaa 2006
Italian Mestaruus A2-liigassa 2002
Italian Cup kultaa A2-liigassa 2002
Italian Mestaruus Beach Volleyssa 2002
Joukkue milloin?

2  Michal Rak
4  Simone Mazza
5  Matteo Piano
6  Marco Meoni
7  Leonel Marshall
8  Michele Grassano
9  Dante Boninfante
10  Valdir Sequeria
11  Hristo Zlatanov
12  Gianluca Durante
13  Joao Paulo Bravo Pereira
14  Pietro Rinaldi
15  Matti Oivanen
17  Tine Urnaut
18  Novica Bjelica
Danio Bardi

| Mitalit> Maa:   Italia.Miesten vesipallo. Olympialaiset  | Mitalit> Maa:   Italia.Miesten vesipallo. Olympialaiset  | Mitalit> Maa:   Italia.Miesten vesipallo. Olympialaiset  | Maa:   Italia> Miesten vesipallo. |
| --- | --- | --- | --- |
|  Kultaa | Rooma 1960 | joukkuekilpailu |  |
Danio Bardi (23. toukokuuta 1937 Scandicci – 9. heinäkuuta 1991 Firenze) oli italialainen vesipalloilija. Hän kuului kultaa voittaneeseen joukkueeseen kesäolympialaisissa 1960 Roomassa. Lisäksi hän sijoittui joukkueineen neljänneksi kesäolympialaisissa 1964 Tokiossa.
Clifford Odets

Odetsin PR-kuva nimikirjoituksineen 1930-luvun puolivälistä.
Clifford Odets (18. heinäkuuta 1906 Philadelphia, Pennsylvania, Yhdysvallat – 18. elokuuta 1963) oli yhdysvaltalainen näytelmäkirjailija sekä elokuvien käsikirjoittaja ja ohjaaja.
Odets aloitti teatteriuransa näyttelijänä 1920-luvun puolivälissä. 1930-luvulla hänestä tuli Yhdysvaltojen johtaviin kuuluva näytelmäkirjailija. Hän tuotti tunnetun Group Theaterin kanssa näytelmiä, joihin kuuluvat Waiting for Lefty (1935), Awake and Sing (1935, suom. Herätkää ja riemuitkaa), Golden Boy (1937, suom. Kultapoika ja Tulevaisuuden lupaus) ja The Country Girl (1950). Hänen suomennettuja näytelmiään ovat lisäksi Hellekesä (Rocket to the Moon) ja Kadotettu paratiisi (Paradise Lost).
Odets on käsikirjoittanut muun muassa elokuvat Idässä palaa (1936, ohj. Lewis Milestone), Yksinäinen sydän (1944, myös ohjaus), Ikuinen sävel (1947, Jean Negulesco), Menestyksen huuma (1957, Alexander Mackendrick) ja Etusivun sensaatio (1959, myös ohjaus). Vuonna 1939 Lewis Milestone ohjasi Odetsin Golden Boy -näytelmästä elokuvan Kultapoika, jonka onnelliseksi muutettua loppua Odets ei kuitenkaan hyväksynyt ja vaati nimensä poistettavaksi elokuvan tiedoista. Muiden kirjoittajien Odetsin näytelmien pohjalta tekemiin käsikirjoituksiin perustuvat myös muun muassa Purkaus yössä (1952, ohj. Fritz Lang), Mies, jonka minulle annoit (1954, ohj. George Seaton) ja Kovaa peliä Hollywoodissa (1955, ohj. Robert Aldrich).
Vuosina 1937–1940 Odets oli naimisissa näyttelijä Luise Rainerin kanssa.
Suomennettu tuotanto

Herätkää ja riemuitkaa! (Awake and sing); suom. Pirkko Kallio, Helsinki: TNL 1975 (näytelmämoniste)
Kultapoika (Golden boy); suom. Sirkka Puro, Helsinki: Suomen Teatteriliitto [i.a.] (näytelmämoniste)
Tulevaisuuden lupaus
Hellekesä eli Kuuraketti (Rocket to the Moon), suomentanut Esko Elstelä, Helsinki: Työväen Näyttämöiden Liitto 1983 (näytelmämoniste)
Kadotettu paratiisi (Paradise Lost), suom. Lauri Sipari, Helsinki: TNL 1974 (näytelmämoniste)
Käännös suomeksi
DME-kaari

DME-kaari on ilmailussa mittarilähestymis- tai lähtömenetelmän osa, jonka ilma-alus suorittaa kentällä olevan VOR-majakan ja koneessa olevan VOR- ja DME-laitteen avulla. Kaaren säde on julkaistu kyseessä olevan kentän lähestymis- tai vakiolähtöreittikartassa. Usein käytetään 12–14 DME-mailin mittaista kaarta. Tällöin ilma-alus lähestyy loppulähestymisrastia tai muuta määräävää pistettä ympyränkaaren muotoista rataa määrätyn etäisyyden päässä majakasta. DME-kaaret alkoivat yleistyä 1980-luvun alussa, vuoden 1982 ICAO PANS OPS-laitoksen sallitua DME:n  käytön pakollisena osana mittarilähestymismenetelmää erikseen määritellyin ehdoin.
Oletetaan seuraavat perustiedot menetelmästä (esimerkkinä DME-kaari osana mittarilähestymismenetelmää):
sisäänlentosuunta on 030 astetta
kaaren säde on 12 nm (merimailia)
kaarron suunta on myötäpäivään
loppulähestymislinja on 330 astetta.
Koneen ollessa sisäänlentosuunnassa (180 − 030 = 150 astetta) sekä noin 14 merimailin etäisyydellä majakasta aloittaa ohjaaja lähestymisen kaartamalla 90 astetta kaarta vastaan. Eli ohjaaja kaartaa suuntaan 150 − 90 = 060. Kaarto tehdään mittarikaartona, joten kaarron lopussa ohjaajan pitäisi olla noin 11,5 merimailin etäisyydellä majakasta ja lentää viistosti siitä poispäin. Seuraavaksi ohjaaja säätää VOR1-neulan 10 astetta (tässä tapauksessa) eteenpäin suuntaan 070 ja odottaa, kunnes neula leikkaa keskikohdan. Seuraavaksi neulaa siirretään taas 10 astetta eteenpäin, sekä koneella kaarretaan 10 astetta oikealle. Tätä jatketaan, kunnes ollaan kartassa merkityssä pisteessä, josta kaarretaan loppulähestymislinjalle tai lähtömenetelmän seuraavalle osalle.  Loppupiste on yleensä määritelty kaarta rajoittavan, nk. johtoradiaalin avulla. DME-kaaret yksinkertaistivat erityisesti lähestymismenetelmien suunnittelua merkittävästi, sillä aiemmin kaarevan lentoradan saavuttamiseen tarvittiin väistämättä useampia suunnistuslaitteita. Puhtaasti GPS-pohjaisista menetelmistä DME-kaarta vastaa ns. RF-lentosegmentti (RF leg), jossa niin ikään lennetään ympyrän kaarta, tosin GPS:n avulla.
Menetelmän lentäminen on hiukan haastavaa pelkällä VHF-suunnistusradion ja DME-vastaanottimen yhdistelmällä, joten aina kun koneesta löytyy joko RNAV (käytännössä GPS)- tai HSI-varustus, on niiden avulla lähestyminen  edellisessä tapauksessa hyvin yksinkertaista ja jälkimmäisessäkin oleellisesti helpompaa.
Danioninae

| Danioninae |
| --- | --- |
 Seeprakala (Danio rerio)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Karppikalat Cypriniformes
Alalahko::  Särkikalat Cyprinoidei
Heimo::  Seeprakalat Danionidae
Alaheimo::  Danioninae  Bleeker, 1863
Suvut
 Katso teksti 
Katso myös
   Danioninae Wikispeciesissä   Danioninae Commonsissa 
Infobox OKNimi-testi OK: 
Danioninae on seeprakalojen (Danionidae) heimoon kuuluva kalojen alaheimo. Siihen kuuluu 100 lajia, joita tavataan Aasiasta ja Afrikasta. Siihen kuuluu seuraavat 9 sukua:
Betadevario
Chela
Danio
Danionella
Devario
Inlecypris
Laubuka
Microdevario
Microrasbora
C. Wright Millsin sosiologinen elämä

| C>  Wright Millsin sosiologinen elämä |
| --- | --- |
Kirjailija:  Juha Suoranta
Kieli:  suomi
Genre:  tietokirjallisuus
Kustantaja:  Vastapaino
Julkaistu:  2017
Ulkoasu:  nid.
Sivumäärä:  300 s.
ISBN:  978-951-768-590-0
Löydä lisää kirjojaKirjallisuuden teemasivulta
C. Wright Millsin sosiologinen elämä on Juha Suorannan kirjoittama teos yhdysvaltalaisen yhteiskuntatieteilijä C. Wright Millsin (1916–1962) elämästä ja teoksista. Kustantajan mukaan teos on ensimmäinen suomenkielinen johdatus Millsin yhteiskuntatieteelliseen ajatteluun.
Suorannan mukaan Millsin esittämät näkemykset länsimaisten yhteiskuntien toiminnasta ovat edelleen ajankohtaisia. Mills halusi kirjoittaa selkeästi ja luoda sosiologiaa, jota jokainen ihminen voisi lukea ja ymmärtää. Hän painotti yksilöiden ongelmien ja yhteiskuntarakenteen yhtäaikaista tarkastelemista. Mills ajatteli, että yhteiskuntatieteiden avulla voidaan saavuttaa vapaa ja oikeudenmukainen yhteiskunta, jossa ihmisten osallistuminen korvaisi yleisen välinpitämättömyyden.
Vastaanotto

Kulttuuritoimittaja Kari Salminen arvioi Suorannan teoksen olevan "jopa maailman mitassa harvinaisen onnistunut kriittinen elämäkerta amerikkalaisen sosiologian kapinallisesta".
Yhteiskuntatieteilijä Matti Virtanen luonnehtii Suorannan teosta hyvin kirjoitetuksi: "Mills ei selvästikään ole vain tutkimuksen vaan myös samastumisen kohde. Tässä suhteessa Suoranta on kuitenkin taitava ja tuntuu noudattavan Anton Tshehovin vanhaa ohjetta: 'Kirjoittaja saa itkeä ja nauraa henkilöidensä kanssa, mutta lukija ei saa sitä huomata.'"
Sosiologi-lehden arvostelussa Elina Huttunen pitää Suorannan teosta yhtenä kenties kiehtovimmista sosiologin elämästä kertovista tarinoista.. Politiikka.fi-sivustolla kirjan arvioinut Jiri Nieminen huomauttaa, että "Suorannan kuvauksessa Millsin elämästä ilmenee niitä ominaisuuksia, jotka on usein liitetty hegemoniseen maskuliinisuuteen". Ulla-Maija Salo arvio, että "Suorannan kerronta on niin eläytyvää, että lukijan on mahdollista asettua aikalaistarkkailijaksi. 'Moneen kertaan myllätty' teksti ja kaunokirjalliset keinot toimivat kirjassa hyvin".
Aiheesta muualla

Kirjan sisällysluettelo
Charlotte Birch-Pfeiffer

| Charlotte Birch-Pfeiffer |
| --- | --- |
 Charlotte Birch-Pfeiffer
Henkilötiedot
Syntynyt: 1800
Kuollut: 1868 (67–68 vuotta)
Ammatti:  kirjailija
Kirjailija
Äidinkieli: saksa
Tuotannon kieli: saksa
Aiheesta muualla
Löydä lisää kirjailijoitaKirjallisuuden teemasivulta
Charlotte Birch-Pfeiffer (1800−1868) oli saksalainen näyttelijä ja näytelmäkirjailija. Näyttelijänä hän esitti traagisia osia voimakkaasti ja intohimoisesti, mutta ilman naisellista suloa. Vuodesta 1828 hän toimi kirjailijana ja julkaisi noin sata näytelmää, osaksi mukaelmia romaaneista ja novelleista. Aikoinaan ne ovat saaneet suurta suosiota kevyinä, vähän tunnelmoivina kansankappaleina. Esimerkkejä niistä ovat Die Grille (Sirkka), joka on mukailu George Sandin La petite Fadettesta, sekä Fredrika Bremerin Grannarne-nimisen romaanin sovitus näyttämölle Mutter und Sohn.
Suomennetut teokset

Sirkka eli pikku Fadette: kansannäytelmä 5:ssä näytöksessä, 7:ssä vaihoksessa: George Sand'in novellin mukaan. Suomentanut C. Edv. Törmänen, Hämeenlinna: Lindgren 1878 Suomalainen teateri-kirjasto, n:o 3.
Sisarrakkaus: romani. Suomentanut Paul Keckman, Helsinki: Collin 1880 Valittuja romaneja, 1. (julkaistu viitenä vihkona)
Aiheesta muualla

Kuvia tai muita tiedostoja aiheesta Charlotte Birch-Pfeiffer Wikimedia Commonsissa
Cordobantaistelukoira

| Cordobantaistelukoira |
| --- | --- |

Avaintiedot
Alkuperämaa:   Argentiina
Määrä:  kuollut sukupuuttoon
Alkuperäinen käyttö:  koiratappelut, metsästys
Muita nimityksiä:  Perro de Pelea Cordobés, Cordoba Fighting Dog, Cordobese Dog, Cordoba Dog, Pugnatum canis cordubensis
FCI-luokitus:  ei FCI-rotu
Ulkonäkö
Väritys:  valkoinen
Cordobantaistelukoira (Perro de Pelea Cordobés) on sukupuuttoon kuollut argentiinalainen koirarotu. Latinaksi se tunnettiin nimellä Pugnatum canis cordubensis.
Ulkonäkö

Cordobantaistelukoira oli kookas ja valkoinen.
Luonne ja käyttäytyminen

Cordobantaistelukoira tunnettiin hurjasta luonteestaan. Se oli niin aggressiivinen muita koiria kohtaan, että urokset hyökkäsivät narttujen kimppuun jopa kesken astutuksen. Tämän vuoksi myös metsästyksen oli tapahduttava pienessä molempien sukupuolten edustajista koostuneessa ajueessa, sillä muuten tiedossa olisi ollut tappelu ajueen yksilöiden välillä.
Alkuperä

Rotu kehittyi Córdoban maakunnassa mastiffin, bullterrierin, bokserin ja vanhantyyppisen englanninbulldoggin risteytyksestä. Sen esivanhemmista huomattavin oli bullterrieri, jota siihen aikaan yhä käytettiin Englannissa koiratappeluihin. Se antoi cordobantaistelukoiralle värityksensä ja taistelutaipumuksensa.[lähde? ]
Desmond Morriksen mukaan rotu olisi jalostettu alun perin Espanjassa espanjanmastiffista, bullterrieristä ja vanhantyyppisestä englanninbulldoggista. Se olisi sittemmin viety Etelä-Amerikkaan, missä sitä käytettiin dogo argentinon kantarotuna.
Moni rodun edustaja kuoli koiratappeluareenalla, mikä osaltaan vaikutti lajin kuolemiseen sukupuuttoon.[lähde? ] Espanjassa myös koiratappeluiden kieltäminen vaikutti populaation voimakkaaseen laskuun.
Cordobantaistelukoira.
Käännös suomeksi
Club MTV

| Club MTV |
| --- | --- |

Lähetykset alkoivat:  toukokuussa 2014
Omistaja:  ViacomCBS
Kuvaformaatti:  16:9
Näkyvyysalue:   Eurooppa
Rinnakkaiskanava(t):  MTV Hits, MTV 90s, MTV 80s
Saatavuus
Kaapeliverkko
DNA Welho:  282
Elisa:  152
IPTV (ADSL)
Elisa:  632
Infobox OKVirheellinen NIMI-arvo: 
Club MTV (aiemmin MTV Dance) on ViacomCBSn omistama musiikkitelevisiokanava, joka aloitti lähetykset toukokuussa 2014. Kanava näkyy ympäri Euroopan ja se korvasi MTV Dance UK & Ireland -version. Kanavan ohjelmisto koostuu musiikkivideoista.
Ohjelmisto

AM Rush
Big Tunes!
Club Bangers!
Club MTV!
Totally Club Classics
Weekend Warm Up!
Miami 2 Ibiza
Kevin Spacey

| Kevin Spacey |
| --- | --- |
 Kevin Spacey vuonna 2013.
Henkilötiedot
Koko nimi:  Kevin Spacey Fowler
Syntynyt: 26. heinäkuuta 1959 (ikä 65) South Orange, New Jersey, Yhdysvallat
Näyttelijä
Aktiivisena:  1986–
Merkittävät roolit:  Epäillyt Seitsemän L.A. Confidential American Beauty Anna hyvän kiertää House of Cards
Palkinnot
 Parhaan miessivuosan Oscar  1995 Epäillyt  Parhaan miespääosan Oscar  1999 American Beauty  Parhaan miespääosan Golden Globe  2015 House of Cards 
Aiheesta muualla
kevinspacey.com
IMDb 
Elonet
Kevin Spacey Fowler (s. 26. heinäkuuta 1959 South Orange, New Jersey, Yhdysvallat) on yhdysvaltalainen Oscar-palkittu näyttelijä, ohjaaja ja tuottaja. Hän aloitti uransa teatterissa 1980-luvulla ja näytteli sivurooleja elokuvissa ja televisiosarjoissa. Hän sai ensimmäisen Oscar-palkintonsa parhaasta miessivuosasta rikoselokuvassa Epäillyt (1995). Myöhemmin hänet palkittiin parhaan miespääosan Oscar-palkinnolla draamaelokuvasta American Beauty (1999).
Spacey on uransa aikana ollut useita kertoja Golden Globe- ja Emmy-ehdokkaana. Hän on näytellyt muun muassa psykologisessa jännityselokuvassa Seitsemän (1995), rikoselokuvassa L.A. Confidential (1997) sekä draamaelokuvassa Anna hyvän kiertää (2000). Spacey näytteli Teräsmiehen arkkivihollista Lex Luthoria supersankarielokuvassa Superman Returns (2006). Vuodesta 2013 lähtien hän on esiintynyt Netflixin poliittisen draamasarjan House of Cardsin pääroolissa, minkä lisäksi hän toimii sen vastaavana tuottajana. Hän voitti parhaan miespääosan Golden Globen roolistaan vuonna 2015.